turjo4nis/wikipedia-bn-dump-20250701 huggingface dataset:
নওশহরো ফিরোজি জেলা

নওশহরো ফিরোজি জেলা () পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে নওশহরো ফিরোজ নামক শহর। প্রশাসনিকভাবে ৫টি তহসিল এবং ৫১ টি ইউনিয়ন পরিষদে বিভক্ত, পাকিস্তানের ১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,০৮৭,৫৭১ জন এর মত, ২০১১ সালের আদমশুমারীর প্রাথমিক হিসাবে তা বেড়ে ১,৬২১,৭৮০ জন এর দাড়ায়। ১৯৮৯ সাল থেকে নওশহরো ফিরোজী একটি জেলা হিসেবে পরিচালিত হয়ে আসছে।

জনসংখ্যার উপাত্ত
জনসংখ্যার অধিকাংশই মুসলমান, প্রায় ৯৮.৪৫%, যেখানে হিন্দু ছিল ১.৩% (যেখানে জেলাটির শহুরে জনসংখ্যার ২.১৯% গঠন করে)। সিন্ধি প্রথম প্রধান ভাষা বা মাতৃভাষা হিসেবে ৮৮% মানুষ ব্যবহার করে, এছাড়াও ৫.৭% উর্দু এবং ৪.৪% পাঞ্জাবী ব্যবহৃত করে।

আরো দেখুন
 নওশেরা

তথ্যসূত্র

গ্রন্থপঞ্জি

বহিঃসংযোগ
Bahria Foundation College Naushahro Feroze
Provincial Assembly of Sindh 

নওশহরো ফিরোজি জেলা
সিন্ধু প্রদেশের জেলা
মোহাম্মদ শরীফ হোসেন

মোহাম্মদ শরীফ হোসেন (১৯৩৪-২০০৭) ছিলেন একজন বাংলাদেশী শিক্ষাবিদ, সমাজসংস্কারক ও সমাজকর্মী। তিনি বাংলাদেশ সরকার কর্তৃক একুশে পদকে ভূষিত হন।

প্রাথমিক জীবন 
হোসেন ১৯৩৪ সালের ১লা জানুয়ারি যশোর জেলার খরকি গ্রামে জন্মগ্রহণ করেন। তার পিতার নাম শফিউদ্দীন আহমদ এবং মাতার নাম মেহেরুন্নেছা খাতুন। তিনি পিতামাতার একমাত্র সন্তান ছিলেন। তিনি ১৯৪৯ সালে যশোর জিলা স্কুল থেকে ম্যাট্রিক এবং  মাইকেল মধুসূদন কলেজ থেকে ১৯৫১ সালে আই.এ ও ১৯৫৩ সালে বিএ পাস করেন। ১৯৫৬ সালে ঢাকা বিশ্ববিদ্যালয় থেকে ইসলামের ইতিহাস ও সংস্কৃতি বিভাগে এমএ পাশ করেন।

কর্মজীবন 
হোসেন ১৯৪৭-১৯৫২ সালে বাংলা ভাষা আন্দোলনের সাথে যুক্ত ছিলেন। ১৯৫৬-৫৭ সালে তিনি যশোর জেলা আওয়ামী লীগের দপ্তর সম্পাদক ছিলেন। ১৯৫৮ সালে তিনি যশোর জেলা ন্যাশনাল আওয়ামী পার্টির প্রতিষ্ঠাতা সম্পাদক হন। ১৯৬২ থেকে ১৯৭৫ সাল পর্যন্ত হোসেন মাইকেল মধুসূদন কলেজে প্রভাষক হিসেবে কর্মরত ছিলেন। তিনি ১৯৬৩ থেকে ১৯৮৩ সাল পর্যন্ত যশোর পাবলিক লাইব্রেরীর সম্পাদক ছিলেন। এ সময় ১৯৬৭ সালে যশোরে তিনি প্রথম বইমেলার আয়োজন করেন।

১৯৬৮ সালে তিনি আঞ্জুমানে খালেকিয়া ও লিল্লাহ ট্রাস্ট নামে একটি এতিমখানা প্রতিষ্ঠা করেন। ১৯৭৫ থেকে ১৯৮৩ সাল পর্যন্ত  খুলনায় সরকারি ব্রজলাল কলেজের অধ্যাপক এবং ১৯৮৯ থেকে ১৯৯০ সাল পর্যন্ত মাইকেল মধুসূদন কলেজের অধ্যক্ষের দায়িত্ব পালন করেন। ১৯৯৪ সালে তিনি সন্দীপন নামে একটি সংস্থা প্রতিষ্ঠা করেন।

মৃত্যু 
২০০৭ সালের ৪ ফেব্রুয়ারি মোহাম্মদ শরীফ হোসেন মৃত্যুবরণ করেন।

তথ্যসূত্র

১৯৩৪-এ জন্ম
২০০৭-এ মৃত্যু
একুশে পদক বিজয়ী
সরকারি মাইকেল মধুসূদন কলেজের প্রাক্তন শিক্ষার্থী
যশোর জিলা স্কুলের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলা ভাষা আন্দোলনের সক্রিয় কর্মী
সরকারি মাইকেল মধুসূদন কলেজের শিক্ষক
সরকারি ব্রজলাল কলেজের শিক্ষক
সরকারি মাইকেল মধুসূদন কলেজের অধ্যক্ষ
আওয়ামী ন্যাশনাল পার্টির রাজনীতিবিদ
বাংলাদেশ আওয়ামী লীগের রাজনীতিবিদ
১৯৩৫-এ জন্ম
ছেউন সুর্মা

ছেউন সুর্মা (বৈজ্ঞানিক নাম: Tanaecia jahnu (Moore))এক প্রজাতির মাঝারী আকারের  বাদামী রঙের প্রজাপতি। এরা নিমফ্যালিডি পরিবার এবং 'লিমেনিটিডিনি' (Limenitidinae) উপগোত্রের সদস্য।

আকার 

ছেউন সুর্মা এর প্রসারিত অবস্থায় ডানার আকার ৬৫-৮০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত ছেউন সুর্মা এর উপপ্রজাতি হল- 

 Tanaecia jahnu jahnu Moore, 1857 – Darjeeling Plain Earl

বিস্তার 
ভারত (সিকিম থেকে অরুণাচল প্রদেশ, উত্তর-পূর্ব ভারত, পশ্চিমবঙ্গ) বাংলাদেশ ও মায়ানমার এর বিভিন্ন অঞ্চলে এদের দেখা যায়।

বর্ণনা 
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল: পুরুষ প্রকারে ডানার উপরিতল উজ্জ্বল লালচে বাদামি (কোনো কোনো নমুনা কালচে বাদামি), বেগুনি আভাযুক্ত ও নীল প্রান্তরেখা বিহীন। স্ত্রী প্রকারে উপরিতল ফ্যাকাশে বাদামি;-কালচে বাদামি ডিসকাল রেখাগুলির মধ্যবর্তী অংশে আরো ফ্যাকাশে বাদামি। কোনো কোনো স্ত্রী নমুনাতে সামনের ডানার উপরিপ্রান্তে বাইরের দিকে ডানার বর্ণ ফ্যাকাশে সাদা। উভয় প্রকারেই সেল (cell) সরু কালো দাগ দ্বারা কতকগুলি অংশে খণ্ডিত এবং উভয় ডানার কোস্টার নিচ থেকে ডরসামের উপর পর্যন্ত বিস্তৃত ডিসকাল বন্ধনী কতকগুলি সংযুক্ত অর্ধ-চন্দ্রাকৃতি (crescent) কালচে বাদামি দাগ দ্বারা গঠিত। উভয় প্রকারেই দুই ডানার পোস্ট-ডিসকাল রেলহাটিও অনুরূপ সংযুক্ত অর্ধ-চন্দ্রাকৃতি বা খাঁজকাটা দাগ দ্বারা সৃষ্ট এবং কোস্টা থেকে টরনাস পর্যন্ত তির্যকভাবে বিস্তৃত। স্ত্রী প্রকারে সামনের ডানার শীর্ষভাগ বাইরের দিকে বাঁকাভাবে বাড়ানো (produced) এবং টার্মেন অবতল (concave)।

ডানার নিম্নতল: স্ত্রী-পুরুষ উভয় প্রকারেই ডানার নিম্নতলের দাগ-ছোপ-বন্ধনী উপরিতলের অনুরূপ। পুরুষ প্রকারে উভয় ডানা হলদে-বাদামি। স্ত্রী প্রকারে সামনের ডানা হলদে এবং পিছনের ডানা বেসাল থেকে ডিসকাল অংশ পর্যন্ত কোস্টা থেকে ডরসাম অবধি চওড়াভাবে নীলচে ও বাকি অংশ হলদে বাদামি। সামনের ডানার একদম শীর্ষভাগ সাদা বা ফ্যাকাশে সাদা ছোপযুক্ত। স্ত্রী প্রকার পুরুষ অপেক্ষা আকারে বড়।

শুঙ্গ কালচে, সাদা ডোরা যুক্ত ও শীর্ষভাগ লালচে। মাথা,বক্ষদেশ (thorax) ও উদর উপরিতলে পুরুষ প্রকারে লালচে বা কালচে বাদামি ও স্ত্রী প্রকারে কালচে বাদামি এবং নিম্নতলে ফ্যাকাশে সাদা বা নীলচে সাদা।

আচরণ 
এই প্রজাতি ভারতে দুর্লভ নয়, কম দেখতে পাওয়া যায় ,তবে পশ্চিমবঙ্গে অতি দুর্লভ ও উত্তর পূর্ব ভারতে দুর্লভ। এদের উড়ান মোটামুটি দ্রুতগতির ও ডানা ভাসিয়ে ভাসিয়ে ওড়ে (sailing flight)। স্বভাবে ও বাসস্থান পছন্দের বিষয়ে এদের সাথে সুর্মা প্রজাতির (Tanaecia julii) অনেক সদৃশ লক্ষ্য করা যায়। এই প্রজাতি বাগান ও জঙ্গলপূর্ণ অঞ্চলে নিচু উচ্চতা দিয়ে ওড়ে। এদের উড়ান ব্যারন দের মতো ভূমির কাছাকাছি নিচু দিয়ে ।নিচু উচ্চতাসম্পন্ন ঝোপঝাড় ও গাছপালায় পাতার উপরিতলে এবং মাটিতে বা পাথরে বসে এদের ডানা মেলা বা বন্ধ অবস্থায় রোদ পোহাতে দেখা যায়। ভিজে মাটি ও পাখির বিষ্ঠায় বসে মাঝেমধ্যে এরা খ্যাদরস আহরণ করে। ভয় পেলে বা বিপদ বুঝলে এই প্রজাতি ঘন ঝোপঝাড়ে আত্মগোপন করে। ফুলে এদের খুব একটা বসতে দেখা যায় না। পাহাড়ের পাদদেশে ঘন জঙ্গলে ফাঁকা জায়গা, জঙ্গলের পথ ও ঝর্ণা বা নদীর কিনারা এদের বিশেষ পছন্দের বাসভূমি। ফেব্রুয়ারি থেকে অক্টোবর এদের বিচরণ চোখে পড়ে।

তথ্যসূত্র  

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
সিকিমে প্রাপ্ত নিমফ্যালিডি গোত্রের প্রজাপতি
ছটকু আহমেদ

সৈয়দ উদ্দিন আহমেদ যিনি ছটকু আহমেদ নামে অধিক পরিচিত (জন্ম ৬ অক্টোবর ১৯৪৬) হলেন একজন বাংলাদেশী চলচ্চিত্র পরিচালক, প্রযোজক, কাহিনীকার এবং চিত্রনাট্যকার। ১৯৮৬ সালে গৃহ বিবাদ চলচ্চিত্রের সেরা গীতিকার, কাহিনীকার ও সংলাপ রচয়িতা হিসেবে তিন বিষয়ে বাচসাস পুরস্কার লাভ করেন। ১৯৮৯ সালে তিনি সত্য মিথ্যা চলচ্চিত্রে শ্রেষ্ঠ সংলাপ রচয়িতা হিসেবে বাংলাদেশ জাতীয় চলচ্চিত্র পুরস্কার লাভ করেন।

তার পরিচালিত সত্যের মৃত্যু নাই চলচ্চিত্রটি বাংলাদেশের সর্বাধিক ব্যবসাসফল চলচ্চিত্রসমূহের মধ্যে অন্যতম।

প্রারম্ভিক জীবন 
ছটকু আহমেদ ১৯৪৬ সালের ৬ অক্টোবর মুন্সীগঞ্জ জেলার (তৎকালীন বিক্রমপুর) সদর উপজেলার রামপাল ইউনিয়নের পানহাটা গ্রামে জন্মগ্রহণ করেন।

কর্মজীবন 
ছটকু আহমেদ ১৯৬২ সালে রবীন্দ্রনাথ ঠাকুরের ডাকঘর নাটক অবলম্বনে নির্মিত নাটক পরিচালনা করেন। তিনি ১৯৬৬ সালে ‘অমর জীবন’ নামে একটি ধারাবাহিক নাটক রচনা করেন। একই বছর ‘দিঠি’ একটি নাটক পরিচালনা করেন। ১৯৭২ সালের ১৬ জুলাই ঋত্বিক ঘটক তিতাস একটি নদীর নাম চলচ্চিত্র নির্মাণ শুরু করার পর ছটকু আহমেদ এতে সহকারী পরিচালক হিসেবে কাজ করেন এবং এর মাধ্যমেই তার চলচ্চিত্রে আগমন ঘটে কর্মজীবনে তিনি সাড়ে তিন শতাধিকের অধিক পূর্ণদৈর্ঘ্য চলচ্চিত্রের কাহিনী, চিত্রনাট্য ও সংলাপ রচনা করেছেন। এর মধ্যে বেশ কিছু ছবি জাতীয় চলচ্চিত্র পুরস্কার লাভ করে।

উল্লেখযোগ্য চলচ্চিত্র 
ছটকু আহমেদ বেশ কিছু পূর্ণদৈর্ঘ্য চলচ্চিত্র পরিচালনা করেছেন। তার মধ্যে উল্লেখযোগ্য হল: 

 নাত বৌ (১৯৮২)
 রাজদন্ড (১৯৮৪)
 গৃহবিবাদ (১৯৮৬)
 অত্যাচার (১৯৮৭)
 চেতনা (১৯৯০)
 মায়া মমতা (১৯৯৪)
 সত্যের মৃত্যু নাই (১৯৯৬)
 বুকের ভিতর আগুন (১৯৯৭)
 মিথ্যার মৃত্যু (১৯৯৮)
 বুক ভরা ভালোবাসা (১৯৯৯)
 বর্ষা বাদল (২০০০) 
 শেষ যুদ্ধ (২০০২) 
 মহা তান্ডব (২০০২) 
 আজকের রূপবান (২০০৫)
 প্রতিবাদী মাস্টার (২০০৫)
  আহারে জীবন (২০২৪)
 পাথরের মন''

ব্যক্তিগত জীবন 
ছটকু আহমেদ ব্যক্তিগত জীবনে ১৯৭৯ সালের ১৮ নভেম্বর মাসরুবাহ আহমেদ এপির সাথে বিবাহবন্ধনে আবদ্ধ হন। এই দম্পতির চার কন্যা সন্তান রয়েছে।যারা সবাই মাস্টার্স ডিগ্রি সম্পন্ন করেছেন।এর মধ্যে উনার সর্বকনিষ্ট কন্যা নাজিয়া আহমেদ শ্বেতা সোনারগাঁও ইউনিভার্সিটিতে প্রভাষক হিসাবে কর্মরত।তার স্বামী বাংলাদেশ সেনাবাহিনীতে ক্যাপ্টেন হিসাবে কর্মরত।

পুরস্কার ও সম্মাননা 
 বাংলাদেশ জাতীয় চলচ্চিত্র পুরস্কার (১৯৮৯)
 বাচসাস পুরস্কার (১৯৮৬)
 প্রধানমন্ত্রী 'আইডিইবি' স্বর্ণপদক (২০১৮)
 বাংলাদেশের চলচ্চিত্রে অসামান্য অবদান রাখায় আজীবন সম্মাননা (২০১৮)
 আজীবন সদস্য - চলচ্চিত্র পরিচালক সমিতি ও শিল্পী ঐক্যজোট

তথ্যসূত্র 

১৯৪৬-এ জন্ম
জীবিত ব্যক্তি
মুন্সীগঞ্জ জেলার ব্যক্তি
শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাচসাস পুরস্কার বিজয়ী
বাংলাদেশী চলচ্চিত্র পরিচালক
বাংলাদেশী চলচ্চিত্র ব্যক্তিত্ব
বাংলাদেশী পুরুষ চিত্রনাট্যকার
বাংলাদেশী চিত্রনাট্যকার
বাংলাদেশী চলচ্চিত্র প্রযোজক
বাংলাদেশের আর্থিক সেবাদানকারী কোম্পানির তালিকা

বাংলাদেশের আর্থিক সেবাদানকারী কোম্পানিসমূহের তালিকা হল বাংলাদেশের কেন্দ্রীয় ব্যাংকের নিবন্ধিত ব্যাংক বহির্ভূত আর্থিক প্রতিষ্ঠানসমূহের একটি তালিকা। ব্যাংক বহির্ভূত আর্থিক প্রতিষ্ঠানসমূহেরও দেশের আর্থিক সেক্টরের আওতাভুক্ত। এসকল আর্থিক প্রতিষ্ঠান মুলত মেয়াদী আমানত গ্রহণ করে এবং সেখান থেকে বিভিন্ন মেয়াদে ঋণ প্রদান করে থাকে।

কোম্পানিসমূহ
 অগ্রণী এসএমই ফাইন্যান্সিং কোম্পানি লিমিটেড
 আইডিএলসি ফাইন্যান্স লিমিটেড
 আইপিডিসি ফাইন্যান্স
 ইউনাইটেড ফাইন্যান্স
 ইউনিয়ন ক্যাপিটাল লিমিটেড
 ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেড
 ইন্ডাস্ট্রিয়াল অ্যান্ড ইনফ্রাস্ট্রাকচার ডেভেলপমেন্ট ফাইন্যান্স কোম্পানি লিমিটেড (আইআইডিএফসি)
 ইনফ্রাস্ট্রাকচার ডেভেলপমেন্ট কোম্পানি লিমিটেড (ইডকল)
 ইসলামিক ফাইন্যান্স অ্যান্ড ইনভেস্টমেন্ট লিমিটেড
 উত্তরা ফাইন্যান্স অ্যান্ড ইনভেস্টমেন্টস লিমিটেড
 এসএএস ফাইন্যান্স অ্যান্ড ইনভেস্টমেন্ট লিমিটেড
 জিএসপি ফাইন্যান্স কোম্পানি (বাংলাদেশ) লিমিটেড (জিএসপিবি)
 ডেল্টা ব্র্যাক হাউজিং ফাইন্যান্স কর্পোরেশন লিমিটেড
 ন্যাশনাল ফাইন্যান্স লিমিটেড
 ন্যাশনাল হাউজিং ফাইন্যান্স অ্যান্ড ইনভেস্টমেন্টস লিমিটেড
 পিপলস লিজিং অ্যান্ড ফাইন্যান্সিয়াল সার্ভিসেস লিমিটেড
 প্রাইম ফাইন্যান্স অ্যান্ড ইনভেস্টমেন্ট লিমিটেড
 প্রিমিয়ার লিজিং অ্যান্ড ফাইন্যান্স লিমিটেড
 ফারইস্ট ফাইন্যান্স অ্যান্ড ইনভেস্টমেন্ট লিমিটেড
 ফার্স্ট লেজ ফাইন্যান্স অ্যান্ড ইনভেস্টমেন্ট লিমিটেড
 ফিনিক্স ফাইন্যান্স অ্যান্ড ইনভেস্টমেন্টস লিমিটেড
 বাংলাদেশ ইন্ডাস্ট্রিয়াল ফাইন্যান্স কোম্পানি লিমিটেড (বিআইএফসি)
 বাংলাদেশ ইনফ্রাস্ট্রাকচার ফাইন্যান্স ফান্ড লিমিটেড
 বাংলাদেশ ফাইন্যান্স অ্যান্ড ইনভেস্টমেন্ট কোং লি.
 বাংলাদেশ হাউস বিল্ডিং ফাইনান্স কর্পোরেশন
 বে লিজিং অ্যান্ড ইনভেস্টমেন্ট লিমিটেড
 মিডাস ফাইন্যান্সিং লিমিটেড (এমএফএল)
 মেরিডিয়ান ফাইন্যান্স অ্যান্ড ইনভেস্টমেন্ট লিমিটেড
 রিলায়েন্স ফাইন্যান্স লিমিটেড
 লঙ্কান অ্যালায়েন্স ফাইন্যান্স লিমিটেড
 লঙ্কাবাংলা ফাইন্যান্স লিমিটেড
 দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি লিমিটেড
 সিভিসি ফাইন্যান্স লিমিটেড
 সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচ্যারাল ইনভেস্টমেন্ট কোম্পানি লিমিটেড (সাবিনকো)
 হজ্ব ফাইন্যান্স কোম্পানি লিমিটেড

তথ্যসূত্র

 
বাংলাদেশের কোম্পানির তালিকা‎
অর্থিক পরিষেবা প্রদানকারী সংগঠন
ক্যানডিডা অরিস

ক্যানডিডা অরিস একটি ছত্রাক প্রজাতি, যা ২০০৯ সালে প্রথম বর্ণনা করা হয়, যা ইস্ট হিসাবে বৃদ্ধি পায়।  এটি ক্যান্ডিড প্রজাতির কয়েকটি প্রজাতির মধ্যে একটি যা মানুষের মধ্যে ক্যান্ডিডিয়াসিস সৃষ্টি করে।  প্রায়শই, দুর্বল রোগ প্রতিরোধী রোগীদের দ্বারা ক্যান্ডিডিয়াসিস অধিগ্রহণ করা হয় ।  সি   অরিস  আক্রমণকারী ক্যান্ডিডিয়াসিস (হতে পারে fungemia ) যা রক্ত প্রবাহের, কেন্দ্রীয় স্নায়ুতন্ত্রের এবং অভ্যন্তরীণ অঙ্গ আক্রান্ত হয়।  এটি সম্প্রতি তার একাধিক ড্রাগ প্রতিরোধের কারণে মনোযোগ আকর্ষণ করেছে।  চিকিৎসা এছাড়াও জটিল কারণ এটি সহজেই অন্যান্য ক্যানডিডা প্রজাতির হিসাবে ভুল শনাক্ত করা হয়।  ২০০৯ সালে জাপানের টোকিও মেট্রোপলিটন জেরিক্রিয়া হাসপাতালে ৭০ বছর বয়সী জাপানী নারীর কানের খাল থেকে বিচ্ছিন্ন হওয়ার পর সি।আরিসকে প্রথম বর্ণনা করা হয়েছিল।  ২০১১ সালে দক্ষিণ কোরিয়া রোগের কারণ সি আউরিসের প্রথম ঘটনা দেখেছিল।  রিপোর্ট অনুসারে, এটি এশিয়া ও ইউরোপ জুড়ে ছড়িয়ে পড়ে এবং ২০১৩ সালে মার্কিন যুক্তরাষ্ট্রে হাজির হয় ।  ক্যান্ডিড আউরিসের চারটি স্বতন্ত্র কিন্তু ওষুধ-প্রতিরোধী স্ট্রেনগুলির ডিএনএ বিশ্লেষণ কমপক্ষে ৪,০০০ বছর আগে একটি বিবর্তনীয় ডাইভারজেন্সকে নির্দেশ করে যা চারটি প্রকারের মধ্যে একটি সাধারণ ছত্রাকের কারণে ওষুধ-প্রতিরোধের ক্ষেত্রে সম্ভবত ব্যাপকভাবে অজল-টাইপের অ্যান্টিফাঙ্গাল ব্যবহারের সাথে সংযুক্ত।

শনাক্তকরণ এবং অঙ্গসংস্থান 
প্রথম চিহ্নিত হিয় ২০০৯ সালে, ক্যানডিডা অরিস একটি এসকোমাইকটা প্রজাতির, ক্যানডিডা মহাজাতির ছত্রাক,  যা ইস্ট হিসাবে বৃদ্ধি পায়। এর নামকরন ল্যাটিন শব্দ অরিস থেকে এসেছে, যার অর্থ কান। এটি বৃদ্ধি মিডিয়াতে মসৃণ, চকচকে, সাদা-ধূসর, আঠালো উপনিবেশ গঠন করে। এর কোষ উপবৃত্ত আকারের হয়।

ক্লিনিকাল গুরুত্ব 
ক্যানডিডা অরিস কিছু Candida ক্যানডিডা একটি, যা মানুষের মধ্যে ক্যান্ডিডিয়াস রোগের কারণ। ক্যান্ডিডিয়াসিস প্রায়শই একটি নসোকমীণাল রোগ, যা রোগীর রোগপ্রতিরোধ ক্ষমতা দুর্বল করে। এটি আক্রমণাত্মক ক্যান্ডিডিয়াসিস সৃষ্টি করতে পারে, যার মধ্যে রক্ত প্রবাহ (ফুসফুস), কেন্দ্রীয় স্নায়ুতন্ত্র, কিডনি, লিভার, হাড়, পেশী, জোড়, স্প্লিন বা চোখ আক্রমণ হয়। এটি সাধারণত ডায়াবেটিস, সেপসিস, ফুসফুসের রোগ, কিডনি রোগ ইত্যাদি সহ অন্যান্য সহ-রোগের সাথে উপস্থাপিত হয়। সি আউরিস তার একাধিক ড্রাগ প্রতিরোধের কারণে ক্লিনিকাল মনোযোগ আকর্ষণ করেছে।

তথ্যসূত্র 

অপর্যালোচিত অনুবাদসহ পাতা
সাগর শিব মন্দির

সাগর শিব মন্দির একটি হিন্দু মন্দির যা , মরিশাসের গোয়েভ দে চাইন দ্বীপ, পোস্ত দে ফ্লাক দ্বীপে  অবস্থিত ।  সাগর শিব মন্দির মরিশাসের পূর্ব অংশে অবস্থিত।  এটি মরিশাসে অবস্থিত হিন্দুদের একটি  উপাসনা স্থান ।  পর্যটকরা এখানে  পরিদর্শনে আসে।   মন্দিরটি ২০০৭ সালে নির্মিত হয়েছিল এবং এখানে ১০৮ ফুট উঁচু ব্রোঞ্জ রঙের  শিবের মূর্তি আছে।    
[ উদ্ধৃতি প্রয়োজন ]
মন্দিরটি ত্রিনিদাদ ও টোবাগোর সমুদ্রের মন্দিরের মতো।

তথ্যসূত্র

বহিঃসংযোগ 

 সাগর শিব মন্দির 

মরিশাসের হিন্দু মন্দির
মরিশাসে হিন্দুধর্ম
মরিশাসে ভারতীয় অধিবাসীরা
২১শ শতাব্দীর হিন্দু মন্দির
রামায়ণ কেন্দ্র

রামায়ণ কেন্দ্রটি মরিশাসের পোর্ট লুইসে অবস্থিত সাংস্কৃতিক ও আধ্যাত্মিক সংগঠন।  এটি ২০০১ সালে মরিশাসের জাতীয় পরিষদ জাতীয় হিন্দু মহাকাব্য রামায়ণকে প্রচার ও প্রচারের জন্য এবং আধ্যাত্মিক, সামাজিক ও সাংস্কৃতিক মূল্যগুলি প্রবাহিত করার মাধ্যমে গৃহীত একটি আইন দ্বারা প্রতিষ্ঠিত হয়েছিল।   এর আগে, কোন দেশের কোন সংসদ রায়ায়নের বার্ষিক মূল্যবোধের প্রচারের জন্য একটি আইন প্রণয়ন বা একটি প্রতিষ্ঠান গঠন করে নি।

বিলটি সর্বসম্মতিক্রমে ২০০১ সালের ২২ মে অনুমোদিত হয় এবং ২০০১ সালের ১৪ জুন প্রজাতন্ত্রের রাষ্ট্রপতির আইন হিসাবে ঘোষিত হয়।  এটি ২০০১ সালের ২৩ জুন সরকারি গেজেট নম্বর ৬৪ এ প্রকাশিত হয়েছিল। 

রামায়ণ কেন্দ্রের সভাপতি পণ্ডিত রাজেন্দ্র অরুণ।যিনি রামায়ণের পণ্ডিত ও রামায়ণের বিভিন্ন চরিত্র নিয়ে বিভিন্ন বইয়ের লেখক।  ২00২ সালে, তুলসী জয়ন্তীতে, রামায়ণ কেন্দ্রের ভিত্তিপ্রস্তর স্থাপন করেন প্রধানমন্ত্রী অনিরুদ্ধ জগন্নাথ।   এরপর ২০০৭ সালে তৎকালীন প্রধানমন্ত্রী ড নবীনচন্দ্র রামগুলাম আনুষ্ঠানিকভাবে এটির উদ্বোধন করেন।

তথ্যসূত্র

বহিঃসংযোগ 

 সরকারী ওয়েবসাইট

রামায়ণ
মরিশাসে হিন্দুধর্ম
মরিশাসের হিন্দু মন্দির
মরিশাসে ভারতীয় অধিবাসীরা
মরিশাস ভিত্তিক হিন্দু সংগঠন
মরিশাস ভিত্তিক সাংস্কৃতিক সংগঠন
সাংস্কৃতিক প্রবর্ধন সংস্থা
২০০১-এ প্রতিষ্ঠিত সংগঠন
মঙ্গল মহাদেব

মঙ্গল মহাদেব   ৩৩ মি (১০৮  ফুট) মরিশাসের সাভান্নি জেলার  গঙ্গা তালাও এর (গ্র্যান্ড ব্যাসিন) প্রবেশদ্বারে ত্রিশুল নিয়ে দাঁড়িয়ে হিন্দু দেবতা শিবের লম্বা ভাস্কর্য।   এটা মরিশাসের সবচেয়ে লম্বা মূর্তি।  শিবের   একটি প্রতিরূপ মূর্তি আছে ভারতে গুজরাটের ভাদোদারায়   সুরসাগর হ্রদে ।

উদ্বোধন 
২০০৭ সালে মঙ্গল মহাদেব স্মৃতিস্তম্ভ উদ্বোধন করা হয় এবং "স্থাপন" ২০০৮ সালের  মহা শিবরাত্রিতে হয়।  এটি মরিশাসে সবচেয়ে পবিত্র হিন্দু স্থান বলে মনে করা হয়।   শিব মন্দিরের চারপাশে দুর্গা , হনুমান , লক্ষ্মী ও গণেশ এবং গ্র্যান্ড বাসিনের তীরে মঙ্গল মহাদেব মূর্তি সহ অন্যান্য দেবদেবীদের নিবেদিত মন্দির রয়েছে।  শিবরাত্রি চলাকালীন, মরিশাসের অনেক তীর্থযাত্রীরা তাদের বাড়ি থেকে হ্রদ পর্যন্ত পায়ে হেঁটে আসে এবং ভাস্কর্যের পায়ে প্রার্থনা করে।

আরো দেখুন 

 মরিশাসে হিন্দুধর্ম
 এশিয়ায় হিন্দুধর্ম
 হিন্দুধর্মে উপাসনা
 দেশ অনুযায়ী হিন্দুধর্ম

তথ্যসূত্র 

মরিশাসে ভারতীয় অধিবাসীরা
মরিশাসে হিন্দুধর্ম
মরিশাসের হিন্দু মন্দির
মূর্তি তালিকা
শিব মূর্তি
শিল্পকলায় শিব
পিসি কে আরিয়ান বৈদিক হিন্দু এইডেড স্কুল

পিসি কে আরিয়ান বৈদিক হিন্দু এইডেড স্কুল  মরিশাসের ভ্যাকোয়াস-ফিনিক্সের একটি প্রাথমিক বিদ্যালয়,, যা শিক্ষার্থীদের প্রাথমিক শিক্ষা শংসাপত্র (সিপিই) এর জন্য  তৈরি করে।   ১৯১৮ সালে এটি পণ্ডিত কেশিনাথ কিস্তো কর্তৃক প্রতিষ্ঠিত হয়েছিল এবং এটি মরিশাসের আর্য সমাজের অংশ।

তথ্যসূত্র

বহিঃসংযোগ 

 পিসি কে আরিয়ান বৈদিক হিন্দু এডেড স্কুল ফেসবুক সাইট

মরিশাসে হিন্দুধর্ম
মরিশাসের বিদ্যালয়
মরিশাসের হিন্দু বিদ্যালয়
জাতীয় সড়ক ১১২ (ভারত)

জাতীয় সড়ক ১১২ (এনএইচ ১১২) ভারতের পশ্চিমবঙ্গ রাজ্যের একটি মহাসড়ক।  এটি বারাসত থেকে পেট্রাপোলে ভারত-বাংলাদেশ সীমান্ত পর্যন্ত বিস্তৃত। জাতীয় সড়ক ১১২ পূর্বে জাতীয় সড়ক ৩৫ হিসাবে চিহ্নিত ছিল।  এটি কলকাতা এবং বাংলাদেশের মধ্যে সবচেয়ে গুরুত্বপূর্ণ সংযোগ সড়ক।  এটি ঐতিহাসিক যশোর রোডের একটি অংশ যা উত্তর কলকাতার শ্যামবাজার থেকে বাংলাদেশের যশোর শহর পর্যন্ত বিস্তৃত।

জাতীয় সড়ক ১১২ বা এনএইচ ১১২ এর পশ্চিম প্রান্তিক বারাসত শহরের ডাকবাংলা মোরে জাতীয় সড়ক ১২ এবং উত্তর প্রান্তিক হল উত্তর ২৪ পরগনার সীমন্ত শহর বনগাঁর থেকে পূর্ব দিকে পেট্রাপোল এলাকায় ভারত-বাংলাদেশ সীমান্ত। এরপর সড়কটি সীমান্ত অতিক্রম করে এন ৭০৬ নামে বাংলাদেশের যশোর জেলার যশোর শহর পর্যন্ত প্রসারিত।

বিবরণ 

বারাসাতের ডাক বাংলো মোড়ে জাতীয় সড়ক ১১২ এর দক্ষিণ প্রান্তিকের অবস্থান হল । এর পর চাপাডালি মোড়ে সড়কটির সঙ্গে ২ নং রাজ্য সড়ক (টাকি রোড) মিলিত হয়। সড়কটি শিয়ালদহ-বনগাঁ রেলপথের দক্ষিণ পাশে সমান্তরালে অগ্রসর হয় গুমা পর্যন্ত। গুমা শহরে সড়কটি গুমা জোরা সেতু দ্বারা বিদ্যাধরী নদী অতিক্রম করে। সড়কটি অশোক নগর রোড রেলওয়ে স্টেশনের কাছে শিয়ালদহ-বনগাঁ রেলপথের অতিক্রম করে হাবড়া ২ নং রেল গেট পর্যন্ত শিয়ালদহ-বনগাঁ রেলপথের উত্তর পাশে সমান্তরালে অগ্রসর হয়। হাবড়া ২নং রেল গেট থেকে সড়কটি শিয়ালদহ-বনগাঁ রেলপথের দক্ষিণ পাশে সমান্তরালে অগ্রসর হয় হাবড়া রেলওয়ে স্টেশনের কাছে ১ নং রেল গেটে পর্যন্ত। এর পর সড়কটি আবারো শিয়ালদহ-বনগাঁ রেলপথের অতিক্রম করে এবং রেলপথটির উত্তর পাশে অগ্রসর হয়। গাইঘাটা বাজারের পূর্বে কাঁচরাপাড়া-হরিণঘাটা-জলেশ্বর সড়ক জাতীয় সড়কটির সঙ্গে মিলিত হয়। এর পর সড়কটি গাইঘাটা বাজারে যমুনা নদী (পশ্চিমবঙ্গ) অতিক্রম করে। যমুনা নদী (পশ্চিমবঙ্গ) অতিক্রম করার পর সড়কটির সঙ্গে ৩ নং রাজ্য সড়ক মিলিত হয়। সড়কটির ৩ নং রাজ্য সড়কের সংযোগ স্থল থেকে অগ্রসর হয়ে চাঁদপাড়া বাজার অতিক্রম করে বনগাঁ শহরে পৌছায়। বনগাঁ শহরে সড়কটি বনগাঁ-রাণাঘাট রেলপথ অতিক্রম করে এবং শহরের মধ্য ভাগে ইছামতী নদী অতিক্রম করে রাখাল দাস সেতুর দ্বারা। সড়কটি বনগাঁ শহর থেকে পেট্রাপোলে ভারত- বাংলাদেশ সীমান্ত পর্যন্ত অগ্রসর হয়। ভারত-বাংলাদেশ সীমান্তে সড়কটির পূর্ব প্রান্তিক অবস্থিত।

যে শহরগুলিকে এনএইচ ১১২ অতিক্রম করে 

 বারাসত 
 দত্তপুকুর 
 বামনগাছি 
 গুমা 
 অশোকনগর 
 হাবরা 
 চাঁদপাড়া 
 বনগাঁ

সংযোগ

আরো দেখুন 

 ভারতের জাতীয় সড়কসমূহের তালিকা  
 জাতীয় সড়ক উন্নয়ন প্রকল্প

তথ্যসূত্র

বহিঃসংযোগ
 এইচটিএমএল ১১২-এর উপর OpenStreetMap

ভারতের জাতীয় সড়ক
অপর্যালোচিত অনুবাদসহ পাতা
বিহারের জাতীয় সড়ক
সারদা পীঠ

সারদা পীঠ দেবী সরস্বতীর প্রাচীন মন্দির, যা পাকিস্তান অধিকৃত কাশ্মীরের নীলম নদীর কাছাকাছি  অবস্থিত। এর ধ্বংসাবশেষ ইন্দো-পাক কন্ট্রোল লাইনের কাছে অবস্থিত।

ইতিহাস
পুরাণ

সত্য যুগে সতী দেবী তার স্বামীর প্রতি পিতার  অপমান সহ্য করতে না পেরে দক্ষযজ্ঞে  আত্মাহুতি দেন। শোকাহত মহাদেব রাগান্বিত হয়ে দক্ষর যজ্ঞ ভণ্ডুল করেন এবং সতী দেবীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করেন। অন্যান্য দেবতাদের অনুরোধে বিষ্ণুদেব তার সুদর্শন চক্র দ্বারা সতী দেবীর মৃতদেহ ছেদন করেন। এতে সতী মাতার দেহখণ্ডসমূহ ভারতীয় উপমহাদেশের বিভিন্ন জায়গায় পড়ে এবং পবিত্র পীঠস্থান (শক্তিপীঠ) হিসেবে পরিচিতি পায়। এখানে দেবীর কান বা দক্ষিণ হস্ত পরেছে। এটি ১৮ মহাশক্তিপীঠের একটি।

পরবর্তী

৬ ও ১২  শতাব্দীর  মাঝামাঝি সারদা পীঠ ভারতীয় উপমহাদেশ এর অন্যতম  বিশ্ববিদ্যালয় ছিল। একটি ধর্মীয় প্রতিষ্ঠান হিসাবে, এটি কাশ্মীরী পন্ডিতদের  তিনটি বিখ্যাত "তীর্থ" বা পবিত্র স্থানগুলির মধ্যে অন্যতম। অন্য দুটি হচ্ছে মার্তন্ড সূর্য মন্দির এবং অমরনাথ মন্দির ।২০০৫ সালে ভূমিকম্পে এটির ক্ষতি হয়।

আইকনোগ্রাফি

ধ্যানমন্ত্র অনুযায়ী শারদা দেবী হলেন ছয়টি হাতবিশিষ্টা সিংহবাহিনী ।
শারদা যিনি সমস্ত প্রাপ্তি প্রদান করেন। তার তিনটি চোখ,একটি পূর্ণিমার মত উজ্জ্বল মুখ; তার ছয়টি উজ্জ্বল হাতে একটি বর্শা(শক্তি অস্ত্র), একটি ধনুক, তীর, একটি ঘণ্টা, অমৃতের একটি পাত্র; এবং একটি রত্নখচিত কলস। শারদা, শৈলে অবস্থিতা হাস্যরতা দেবী, তিনি হলেন ত্রিলোকজননী, সূর্য ও আগুনের চোখ এবং ছয়টি হাত সহ সর্বশক্তিমান রূপ। ভগবতীকে নমস্কার যা সাধকদের ভক্তি দ্বারা অর্জিত হয়। সিংহাসনে অধিষ্ঠিত শারদা শীঘ্রই কাঙ্ক্ষিত ফলদায়ক কল্যাণ পূর্ণ করুক!

এছাড়াও দেখুন 
 সারদা (শহর)
 শারদা
 অষ্টাদশ মহাশক্তিপীঠ

বহিঃসংযোগ 
 Photo gallery of Sharada Peeth

তথ্যসূত্র

কাশ্মীরের ইতিহাস
ভারতের হিন্দু মন্দির
শক্তিপীঠ
কাশ্মীরের হিন্দু মন্দির
সরস্বতী
সরস্বতী মন্দির
আজাদ কাশ্মীরের প্রত্নতাত্ত্বিক স্থান
আজাদ কাশ্মীরের সাংস্কৃতিক ঐতিহ্যবাহী স্থান
নীলাম জেলা
ধ্বংসপ্রাপ্ত মন্দির
পাকিস্তানের ইতিহাস
কাশ্মীরি ব্রাহ্মণ
ভারতীয় উপমহাদেশের প্রাচীন বিশ্ববিদ্যালয়
মাকলি সমাধিক্ষেত্র

মাকলি সমাধিক্ষেত্র (; ) হল পৃথিবীর সবচেয়ে বড় সমাধিক্ষেত্র যা পাকিস্থানের সিন্ধু প্রদেশের থাট্টা জেলায় ২০ কিলোমিটার এলাকা জুড়ে অবস্থিত। এখানে আনুমানিক ৫,০০,০০০ থেকে ১০ লক্ষ কবর বা সমাধি রয়েছে। মাকলি সমাধিক্ষেত্রে অনেক বড় সমাধিও রয়েছে যা মুলত রাজপরিবার, সূফি সাধকদের।১৯৮১ সালে মাকলি সমাধিক্ষেত্রকে বিশ্ব ঐতিহ্যবাহী স্থান হিসাবে অন্তর্ভুক্ত করা হয়।

অবস্থান 
মাকলি সমাধিক্ষেত্র মাকলি শহরে অবস্থিত, যা ১৭ শ শতাব্দী অবধি নিম্ন সিন্ধুর রাজধানী থাট্টা শহর থেকে প্রায় ৬ কিলোমিটার দূরে একটি মালভূমিতে অবস্থিত। এটি করাচি থেকে প্রায় ৯৮ কিমি পূর্বে, দক্ষিণ-পূর্বাঞ্চলীয় সিন্ধুর, সিন্ধু নদীর ডেল্টার শীর্ষে অবস্থিত।  সাইটের দক্ষিণতম পয়েন্টটি মধ্যযুগীয় কালানকোট দুর্গের ধ্বংসাবশেষ থেকে প্রায় ৫ মাইল উত্তরে।

ইতিহাস 
সূফী সাধক, কবি ও পণ্ডিত শায়খ জামালী মাকলীতে একটি খানকাহ বা সূফী জমায়েতের স্থান স্থাপন করেছিলেন এবং শেষ পর্যন্ত সেখানেই তাকে দাফন করা হয়। চতুর্দশ শতাব্দীর তারখান শাসক জাম তামাচি সাধককে উপাসনা করেন এবং সাধুদের নিকটে শায়িত হওয়ার ইচ্ছা পোষণ করেছিলেন, এরপর মাকলিকে দাফনের জায়গা হিসাবে ব্যবহার করার ঐতিহ্য শুরু করেছিলেন।

সামা রাজবংশের শাসনামলে থাট্টার নিকটে তাদের রাজধানী গড়ে তুলেছিল, এই সাইটটি একটি প্রধান মৃত দাফন স্থান হিসাবে খ্যাতি লাভ করেছিল।

১৫৭০ থেকে ১৬৪০ খ্রিস্টাব্দের মধ্যে মুঘল আমলের সময়কালে সাইটটির সর্বাধিক স্থাপত্যিকভাবে উল্লেখযোগ্য সমাধিসৌধ রয়েছে।

বিন্যাস 
মাকলি সমাধিক্ষেত্র ১০ বর্গ কিলোমিটার জায়গা জুড়ে রয়েছে, কমপক্ষে ৫ লক্ষ সমাধি রয়েছে। এটি মাকলি পাহাড়ের দক্ষিণ প্রান্তে পীর প্যাথো থেকে উত্তরে প্রায় হীরক আকারে প্রসারিত। এর পূর্ব প্রান্তটি মাকলি পাহাড়ের শৈলশিরা দ্বারা গঠিত।  বৃহত্তম স্মৃতিস্তম্ভগুলি সাধারণত সাইটের দক্ষিণ প্রান্তে পাওয়া যায়, যদিও উত্তর দিকে সামামা সমাধি পাওয়া যায়।

স্থাপত্য 

বৃহত্তম স্মৃতিসৌধগুলির স্থাপত্যটি মুসলিম, হিন্দু, পারস্য, মুঘল এবং গুজরাটি প্রভাবগুলিকে একসাথে সংযুক্ত করে, নিম্ন সিন্ধের স্টাইল যা করাচির নিকটবর্তী চৌখণ্ডী সমাধিসৌধের নাম অনুসারে চৌখণ্ডী স্টাইল হিসাবে পরিচিতি লাভ করেছিল। চৌখণ্ডি স্টাইলটি বেলেপাথরের স্ল্যাবগুলিকে অন্তর্ভুক্ত করে যা পাথর প্রস্তুতকারকরা সাবধানতার সাথে জটিল এবং বিস্তৃত নকশায় খোদাই করেছিলেন।

তথ্যসূত্র

পাকিস্তানের দর্শনীয় স্থান
সিন্ধুর সাংস্কৃতিক ঐতিহ্যবাহী স্থান
থাট্টা জেলা
ইন্দো-ইসলামি স্থাপত্য
সিন্ধুর দর্শনীয় স্থান